Youthquake: Θεατρικό εργαστήριο για εφήβους

Καλή χρονιά και καλή αρχή!

Θα θέλαμε να καλέσουμε τους μαθητές/μαθήτριες σας να συμμετέχουν στο open-call του εργαστηρίου παραστατικών τεχνών που πραγματοποιεί η θεατρική ομάδα μας blindspot στα πλαίσια του Φεστιβάλ Αθηνών & Επιδαύρου.

Καλούμε τους έφηβους 14 – 17 ετών που αγαπούν το Θέατρο, τον Χορό, τη Μουσική και θέλουν να πειραματιστούν με το βίντεο και τις νέες τεχνολογίες, ενώ ταυτόχρονα ενδιαφέρονται για το νεανικό ακτιβισμό και τις κοινωνικές εξελίξεις στην πόλη μας και σε όλο τον κόσμο, **να δηλώσουν συμμετοχή** [**εδώ**](http://aefestival.gr/youthquake/) ώστε να γνωριστούν και να συνθέσουν με τη θεατρική ομάδα blindspot μια δημιουργική, πολυφωνική ομάδα.

Το εκπαιδευτικό πρόγραμμα έχει σχεδιαστεί και θα πραγματοποιηθεί από κοινού από την ηθοποιό και δημιουργό θεάτρου **Γιώτα Αργυροπούλου** (ομάδα blindspot) και την Επίκουρη Καθηγήτρια Θεάτρου στην Εκπαίδευση **Μυρτώ Πίγκου-Ρεπούση** (Τμήμα Θεάτρου, Σχολή Καλών Τεχνών ΑΠΘ).

Το εκπαιδευτικό πρόγραμμα θα πραγματοποιηθεί με ελεύθερη είσοδο και σταδιακά θα εξελιχθεί σε επαγγελματική παράσταση και θα παρουσιαστεί στο καλλιτεχνικό πρόγραμμα του Φεστιβάλ Αθηνών, το καλοκαίρι του ‘22.

Παρακαλούμε πολύ να ενημερώστε σχετικά τους μαθητές -τριες σας ώστε να λάβουν μέρος όσοι/όσες ενδιαφέρονται. Το open-call θα είναι ενεργό σε συμμετοχές μέχρι τις 23 Ιανουαρίου (ενδέχεται να πάρει παράταση).

Οι μαθητές για τη συμμετοχή τους στο open call, θα χρειαστεί να ετοιμάσουν ένα βίντεο, στο οποίο θα παρουσιάζουν τον εαυτό τους και θα εξηγούν γιατί τους ενδιαφέρει να συμμετάσχουν στο συγκεκριμένο θεατρικό εργαστήριο / παράσταση (διάρκεια 2 λεπτά). Η αίτησή τους θα πρέπει επίσης να συνοδεύεται από ένα κείμενο, στο οποίο θα αναλύουν γιατί θέλουν να λάβουν μέρος στο Youthquake, ποια είναι η σχέση τους με το Θέατρο, το Χορό, τη Μουσική, τις νέες τεχνολογίες, αλλά και πώς φαντάζονται τον εαυτό τους στο μέλλον (έως 200 λέξεις). Τέλος, παρακαλούμε να μας στείλετε έως και 4 φωτογραφίες πορτραίτου σας. Η κατάθεση του υλικού γίνεται ηλεκτρονικά μέσω της ανάλογης φόρμας που βρίσκεται εντός της σελίδας του Φεστιβάλ Αθηνών (<http://aefestival.gr/youthquake/>). Στην φόρμα επίσης, θα βρείτε και το κείμενο συγκατάθεσης γονέα.

Για οποιοδήποτε πληροφορία περί αποστολής υλικού, μπορείτε να επικοινωνήσετε στο palyp22@gmail.com.

Για **περισσότερες πληροφορίες** διαβάστε [εδώ](http://aefestival.gr/youthquake/?fbclid=IwAR3yYyu_jfyoqKwbHeg4iOqbnp24CNJye6CtFFe5yLtTK5lp09QRSauJFt0) ή επικοινωνήστε μαζί μας:

blindspot\_post@yahoo.com

[www.facebook.com/blindspot.theatregroup](http://www.facebook.com/blindspot.theatregroup)

69777 20288

Με εκτίμηση,

Γιώτα Αργυροπούλου & Μυρτώ Πίγκου-Ρεπούση

εκ μέρους της θεατρικής ομάδας blindspot theatre group.

[www.onassis.org/people/yota-argyropoulou](http://www.onassis.org/people/yota-argyropoulou)

[mai.art/durational-performances/2016/3/1/yota-argyropoulou-one-person-at-a-time](https://mai.art/durational-performances/2016/3/1/yota-argyropoulou-one-person-at-a-time)

[www.blindspot.gr](http://www.blindspot.gr/)